Sahrul Gunawan

H. **Sahrul Gunawan**, S.E. () merupakan seorang pelakon, penyanyi, usahawan, peragawan, dan ahli politik Indonesia.

## Kerjaya
Sahrul Gunawan bermula dari bidang peragaan, dan seterusnya mengembangkan sayapnya dalam bidang nyanyian serta lakonan. Drama yang telah menaikkan namanya ialah *Jin dan Jun* namun setelah sudah lama membintangi drama tersebut, Sahrul Gunawan mengundurkan diri. Sahrul Gunawan kemudiannya telah berlakon dalam drama yang berbentuk percintaan remaja iaitu drama *Pernikahan Dini*. Drama tersebut turut dibintangi oleh Agnez Mo dan drama tersebut berjaya menaikkan lagi popularitinya. Setelah itu, Sahrul Gunawan mendapat lebih banyak tawaran untuk berlakon drama. Antara drama-drama yang dilakonkan bersama pelakon lain ialah *Adam dan Hawa* bersama Marshanda dan Intan Nuraini, serta drama *[[Tali Kasih]]* bersama Ayu Azhari. 

Selain berlakon, bekas jurusan Ekonomi dari Universiti Pakuan itu telah mencuba nasib dalam bidang seni suara. Sebanyak lima album yang telah dipasarkan. Melalui lagu *[[Lewat Tembang]]* "Janji" (dari album ketiganya) Sahrul berjaya masuk dalam pencalonan anugerah AMI Sharps 2000. Album terbarunya (album kelima) *Sahrul Gunawan* dilancarkan pada 25 Julai 2007. Dalam album ini, Sahrul mengambil beberapa komposer senior, antara lain Melly Goeslaw, Anto Hoed, Icha Jikustik, Yovie Widianto, Ricky FM, Andi Riyanto, Valent, dan Tengku Safick. Daripada 11 lagu dalam album ini, 2 antaranya adalah ciptaan Sahrul Gunawan sendiri, iaitu "Cintaku Tak Terbatas Untukmu" dan "Nyata Kau Tak Bisa". 

Seperti keempat-empat album sebelumnya, album kelima Sahrul Gunawan pun gagal mendapat sambutan. Malah mendapat lebih masalah daripada album dulu. Pihak D'Astro Management yang menaungi Sahrul Gunawan memutuskan hubungan perniagaan. Sahrul Gunawan mengaku telah mengeluarkan lebih dari 500 juta rupiah bagi album kelimanya tersebut untuk mempromosikan album tersebut. Namun ternyata, setelah album dipasarkan, CD dan kasetnya belum berjaya menembusi pasaran. Tak puas, Sahrul Gunawan pun menempuh jalur hukum. Konflik ini berlanjut hingga terjadi antara Sahrul Gunawan dan bekas pengurusnya.

## Kehidupan peribadi dan sosial
Bukan hanya di bidang komersial, Sahrul Gunawan pun tak lupa dari segi sosial. Sahrul Gunawan mendirikan Yayasan Al Hikmah dan menjawat sebagai pengarahnya. Yayasan tersebut telah membangun SMA dan SMK Pariwisata "Saga Mulya" berlokasi di Kelurahan Harjasari Ciawi, Kecamatan Bogor Selatan, Kota Bogor. 

Sahrul Gunawan pernah menjalin hubungan cinta dengan pelakon, Intan Nuraini hingga hampir mahu berkahwin. Namun hubungan mereka tiba-tiba putus dengan sebab yang tidak jelas. Sahrul Gunawan kemudian bercinta pula dengan pelakon yang bertudung, Zaskia Adya Mecca. Mereka bahkan telah berbincang untuk bernikah , tapi tidak terlaksana. Sahrul Gunawan akhirnya terpaut hati pada anak jati Kalimantan, Indriani Hadi. Mereka berkahwin pada 3 Februari 2007. Pada saat terjadi konflik album kelima antara Sahrul dan managernya, Sahrul Gunawan mendapat berita gembira dengan lahirnya buah cinta pertama mereka, Ezar Raditya, pada bulan September 2007. Kelahiran putera pertama Sahrul Gunawan tentu menimbulkan berbagai pertanyaan, kerana kalau dikira dari tarikh pernikahan sampai kelahiran anak mereka belum genap 9 bulan. Sahrul Gunawan pun mengakui bahwa mereka telah menikah pada 25 November 2006.

## Pautan Luar
* Profil dan berita di KapanLagi.com
* Profil di Disctarra.com